En heldig spiller snuppede hele molevitten, da Lotto-kuglerne var på arbejde lørdag aften. Kuglerne trillede nemlig denne spillers vej, og nu kan millionerne så rulle ind på kontoen.

Den nybagte millionær har vundet 22.516.461 kroner på en 5 ugers Lotto købt hos Kwik Spar Bjergby i Erslev på Mors. Danske Spil har endnu ikke hørt fra vinderen. Gevinsten er den 13. største i Danmarkshistorien.